Proposta għal regolament tal-Kunsill li jirrevoka ċerti atti tal-Kunsill li skadew fil-qasam tal-Politika Agrikola Komuni /* KUMM/2009/0377 finali - CNS 2009/0103 */





[pic] | KUMMISSJONI TAL-KOMUNITAJIET EWROPEJ | Brussel 22.7.2009 KUMM(2009) 377 finali 2009/0103 (CNS) Proposta għal REGOLAMENT TAL-KUNSILL li jirrevoka ċerti atti tal-Kunsill li skadew fil-qasam tal-Politika Agrikola Komuni MEMORANDUM TA’ SPJEGAZZJONI Għadd ta' atti li kienu adottati matul l-aħħar deċennji eżawrew l-effetti tagħhom kollha iżda għadhom fis-seħħ. Skadew minħabba n-natura temporanja tagħhom jew minħabba li l-kontenut tagħhom ġie indirizzat minn atti suċċessivi. Diversi miżuri marbuta mal-adeżjoni ta' Stati Membri ġodda skadew wara l-adeżjoni tagħhom. Il-Parlament Ewropew, il-Kunsill u l-Kummissjoni qablu, fil-ftehim interistituzzjonali dwar it-tfassil aħjar tal-liġijiet, li l-liġijiet Komunitarji għandhom jiġu aġġornati u kkondensati billi jiġu rrevokati l-atti li ma għadhomx jiġu applikati[1]. Atti li ma għadhomx rilevanti għandhom jitneħħew mill- 'acquis communautaire ', sabiex titjieb it-trasparenza u ċ-ċertezza tal-liġi Komunitarja. Il-Kummissjoni wettqet diversi eżerċizzji sabiex tneħħi l-leġiżlazzjoni skaduta mill- acquis , ġieli permezz tal-proċedura tradizzjonali tar-revoka, ġieli billi tiddikjara l-atti rilevanti tal-Kummissjoni bħala skaduti. L-aktar riċentament, il-Kummissjoni ddikjarat xi 250 att agrikolu bħala skaduti[2]. Fil-Komunikazzjoni tagħha "PAK simplifikata għall-Ewropa – suċċess għal kulħadd" tat-18 ta' Marzu 2009, il-Kummissjoni kkonfermat l-intenzjoni tagħha li tnaddaf ir-regoli tal-agrikoltura[3] . Il-proposta preżenti hija prevista fil-Programm Kurrenti ta’ Simplifikazzjoni adottat fil-qafas tal-implimentazzjoni tal-istrateġija tal-Kummissjoni għas-simplifikazzjoni tal-ambjent regolatorju, kif aġġornat riċentament - id-dokument COM (2008) 712 – l-Anness 2 għall-Programm Leġiżlattiv u ta' Ħidma tal-Kummissjoni tal-2009. Il-Kummissjoni identifikat għadd ta' atti tal-Kunsill marbuta mal-Politika Agrikola Komuni, li eżawrew l-effetti prattiċi kollha. Mhuwiex fil-poter tal-Kummissjoni li tiddikjara atti tal-Kunsill bħala skaduti. Fl-interess taċ-ċertezza legali, il-Kummissjoni tissuġġerixxi li l-atti elenkati f'din il-proposta għandhom jiġu rrevokati mill-Kunsill. 2009/0103 (CNS) Proposta għal REGOLAMENT TAL-KUNSILL li jirrevoka ċerti atti tal-Kunsill li skadew fil-qasam tal-Politika Agrikola Komuni IL-KUNSILL TAL-UNJONI EWROPEA, Wara li kkunsidra t-Trattat li jistabbilixxi l-Komunità Ewropea, u partikolarment l-Artikoli 36 u 37 tiegħu, Wara li kkunsidra l-proposta mill-Kummissjoni[4], Wara li kkunsidra l-opinjoni tal-Parlament Ewropew[5], Billi: (1) It-titjib tat-trasparenza tal-liġi Komunitarja huwa element essenzjali tal-istrateġija għat-tfassil aħjar tal-liġijiet li qegħdin jimplimentaw l-istituzzjonijiet tal-Komunità. F'dak il-kuntest huwa xieraq li dawk l-atti li ma għadx għandhom effett reali jitneħħew mil-leġiżlazzjoni attiva. (2) Ir-Regolamenti u d-Deċiżjonijiet li ġejjin, marbuta mal-Politika Agrikola Komuni skadew, minkejja li formalment għadhom fis-seħħ: - Ir-Regolament (KEE) Nru 2602/69 tal-Kunsill tat-18 ta’ Diċembru 1969 dwar iż-żamma tal-proċedura tal-Kumitat ta’ Ġestjoni[6]. Dak ir-Regolament eżawrixxa l-effetti tiegħu peress li l-kontenut tiegħu ġie indirizzat minn atti suċċessivi; - Ir-Regolament (KEE) Nru 922/72 tal-Kunsill tat-2 ta’ Mejju 1972 li jistabbilixxi regoli ġenerali għall-għoti ta’ għajnuna fir-rigward ta’ dud tal-ħarir għas-sena ta’ tkabbir 1972/73[7]. Dak ir-Regolament eżawrixxa l-effetti tiegħu peress li kien ikopri biss is-snin 1972 u 1973; - Ir-Regolament tal-Kunsill (KEE) Nru 3570/90 tal-4 Diċembru 1990 dwar id-derogi fir-rigward tal-istħarriġ statistiku dwar l-agrikoltura fil-Ġermanja b'rabta mal-unifikazzjoni tal-Ġermanja[8][titolu mhux uffiċjali]. Dak ir-Regolament eżawrixxa l-effetti tiegħu peress li kien intenzjonat biex jiġi applikat matul il-perjodu tranżitorju wara l-unifikazzjoni tal-Ġermanja; - Ir-Regolament tal-Kunsill (KEE) Nru 2611/95 tal-25 ta' Ottubru 1995 li jistabbilixxi l-possibbiltà li tingħata għajnuna nazzjonali b'kumpens għal telf tad-dħul agrikolu kkaġunat miċ-ċaqliq monitarju fi Stati Membri oħra[9][titolu mhux uffiċjali]. Dak ir-Regolament eżawrixxa l-effetti tiegħu peress li kien jikkonċerna l-possibbiltà li tingħata għajnuna ta' tliet snin li kellha tiġi nnotifikata qabel it-30 ta' Ġunju 1996; - Ir-Regolament tal-Kunsill (KE) Nru 1107/2007 tas-26 ta’ Settembru 2007 b’deroga mir-Regolament tal-Kunsill (KE) Nru 1782/2003 li jistabbilixxi regoli komuni għal skemi diretti ta’ appoġġ fi ħdan il-politika agrikola komuni u li jistabbilixxi ċerti skemi ta’ appoġġ għall-bdiewa fir-rigward tal-art imwarrba, għall-2008[10]. Dak ir-Regolament eżawrixxa l-effetti tiegħu peress li kien ikopri biss is-sena 2008. - Id-Deċiżjoni tal-Kunsill 85/360/KEE tas-16 ta' Lulju 1985 dwar ir-ristrutturar tas-sistema tal-istħarriġ agriklu fil-Greċja[11] [titolu mhux uffiċjali]. Dik id-deċiżjoni eżawriet l-effetti tagħha peress li kienet tkopri l-perjodu bejn l-1986 u l-1996. (3) Għal raġunijiet ta' sigurtà u ċarezza legali, dawk ir-Regolamenti u d-Deċiżjonijiet li skadew għandhom jiġu rrevokati, ADOTTA DAN IR-REGOLAMENT: Artikolu 1 Ir-Regolamenti (KEE) Nru 2602/69, (KEE) Nru 922/72, (KEE) Nru 3570/90, (KE) Nru 2611/95 u (KE) Nru 1107/2007 u d-Deċiżjoni (KEE) Nru 85/360 huma rrevokati. Artikolu 2 Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea . Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussell, Għall-Kunsill Il-President[pic][pic][pic][pic][pic][pic][pic][pic][pic][pic][pic][pic] [1] ĠU C 321, 31.12.2003, p. 1. [2] ĠU C 30, 6.2.2009, p. 18. [3] COM(2009) 128 finali, 18.3.2009. [4] ĠU C , , p. . [5] ĠU C , , p. . [6] ĠU L 324, 27.12.1969, p. 23. [7] ĠU L 106, 5.5.1972, p. 1. [8] ĠU L 353, 17.12.1990, p. 8. [9] ĠU L 268, 10.11.1995, p. 3. [10] ĠU L 253, 28.9.2007, p. 1. [11] ĠU L 191, 23.7.1985, p. 53.